Silje Solberg a debutat în naționala norvegiană în mai 2011, într-un meci împotriva Rusiei. Ea a devenit vicecampioană europeană în 2012 și campioană europeană în 2014. De asemenea, a fost declarată cel mai bun portar de la Campionatul European din 2014, deși inițial fusese a treia opțiune a antrenorului Thorir Hergeirsson pentru acest post, care a introdus-o abia după ce Katrine Lunde a rămas însărcinată, iar Kari Aalvik Grimsbø s-a accidentat.